CELEX: 62013TN0463
Language: bg
Date: 2013-08-30 00:00:00
Title: Дело T-463/13: Жалба, подадена на 30 август 2013 г. — Comunidad Autónoma de Galicia/Комисия

19.10.2013   
            
            
               BG
            
            
               Официален вестник на Европейския съюз
            
            
               C 304/25
            
         Жалба, подадена на 30 август 2013 г. — Comunidad Autónoma de Galicia/Комисия
   (Дело T-463/13)
   2013/C 304/43
   Език на производството: испански
   
      Страни
   
   
      Жалбоподател: Comunidad Autónoma de Galicia (Santiago de Compostela, Испания) (представители: M. Lorenzo Outón, P. Egerique Mosquera, abogados)
   
      Ответник: Европейска комисия
   
      Искания жалбоподателя
   
   Жалбоподателят иска от Общия съд:
   
               —
            
            
               да отмени обжалваното решение, като установи, че по отношение на автономна провинция Галиция извършените действия не представляват неправомерна държавна помощ;
            
         
               —
            
            
               при условията на евентуалност, в случай че не уважи предходното искане, да отмени обжалваното решение, като при това установи, че RETEGAL не получава нито пряко, нито косвено неправомерна държавна помощ; и
            
         
               —
            
            
               да осъди Европейската комисия да заплати съдебните разноски.
            
         
      Правни основания и основни доводи
   
   Обжалваното в рамките на настоящото производство решение е същото като по дело T-461/13, Испания/Комисия и по дело T-462/13, Comunidad Autónoma del País Vasco и Itelazpi/Комисия.
   Правните основания и основните доводи са сходни с изтъкнатите вече по посочените дела.
   По специално се твърди следното:
   
               1.
            
            
               Допусната грешка при прилагането на правото във връзка с установеното наличие на помощ по смисъла на член 107, параграф 1 ДФЕС.
            
         
               2.
            
            
               Нарушение на член 106, параграф 2 ДФЕС, тъй като Комисията не е приела, че спорните мерки са съвместими с вътрешния пазар.
            
         
               3.
            
            
               Нарушение на член 107, параграф 3, буква в) ДФЕС, доколкото макар в обжалваното решение да се признава, че в разглеждания публичен сектор е налице структурен дефицит и че с въпросната намеса от страна на държавата се преследва цел от общ интерес, държавната помощ се квалифицира като несъвместима с вътрешния пазар поради нарушение на критерия за технологична неутралност.
            
         
               4.
            
            
               Допусната грешка в направената във връзка с дружество RETEGAL, което е средство на автономна провинция Галиция за постигането на определени цели, преценка, че е налице неправомерна държавна помощ, доколкото дейността му се ограничава само в придобиването и монтирането на финансирано с въпросните публични средства оборудване с цел последващото му предоставяне за ползване на общините, за да могат те да предоставят обществената услуга по телевизионно радиоразпръскване в отдалечени селски райони, като по този начин се преодолее съществуващата в посочените райони пазарна неефективност.